מרלן ולדהויס

ביוגרפיה

מרלן ולדהויס נולדה בבורנה (Borne) שבמזרח הולנד. בצעירותה היא שיחקה כדורמים ושילבה את המשחק יחד עם שחייה. בשנת 2002 בגיל 23, לאחר שבחרה להתמקד רק בשחייה תחרותית, היא השתתפה לראשונה באליפות אירופה בשחייה שנערכה בברלין וזכתה במדליית ארד במשחה ל-4x100 מטר חופשי. 
באפריל 2003 הצטרפה ולדהויס לקבוצת שחייני הצמרת של אמסטרדם והתאמנה תחת הדרכתו של המאמן פדור האס.
באליפות העולם בשחייה שנערכה בברצלונה, ספרד בשנת 2003 סיימה ולדהויס במקום ה-7 במשחה ל-50 מטר חופשי ובמקום ה-8 במשחה ל-100 מטר חופשי.
באולימפיאדת אתונה (2004) זכתה ולדהויס במדליית ארד במשחה שליחות 4x100 חופשי, בתוצאה של 3:37.59 דקות אחרי המנצחות האוסטרליות שקבעו שיא עולם חדש בזמן של 3:35.94 דקות והאמריקאיות שקבעו שיא אמריקאי חדש 3:36.39 דקות. בנוסף, היא סיימה במקום ה-6 במשחה ל-4x100 מטר מעורב בתוצאה של 4:07.36 דקות, אוסטרליה שניצחה קבעה שיא עולם חדש 3:57.32 דקות, במקום ה-9 במשחה ל-50 מטר חופשי בתוצאה של 25.27 שניות, במקום ה-11 במשחה ל-100 מטר חופשי בתוצאה של 55.32 שניות ובמקום ה-9 במשחה ל-4x200 מטר חופשי בתוצאה של 8:08.96 דקות.
באליפות העולם בשחייה (בריכה של 25 מטר) שנערכה באינדיאנפוליס, ארצות הברית באוקטובר 2004 זכתה ולדהויס במדליית זהב במשחה ל-50 מטר חופשי בתוצאה של 24.41 שניות ובמדליית ארד במשחה ל-100 מטר חופשי בתוצאה של 53.88 שניות. 
באליפות העולם בשחייה שנערכה במונטריאול, קנדה בשנת 2005 זכתה ולדהויס במדליית כסף במשחה שליחות 4x100 חופשי.
באליפות העולם בשחייה (בריכה של 25 מטר) שנערכה בשאנגחאי, סין באפריל 2006 זכתה ולדהויס במדליית זהב במשחה ל-4x100 מטר חופשי בשיא עולם חדש בתוצאה של 3:33.32 דקות, במדליית כסף במשחה ל-100 מטר חופשי (53.33 שניות) ובמדליית ארד במשחה ל-50 מטר חופשי 024.25 שניות).
באליפות העולם בשחייה שנערכה במלבורן, אוסטרליה בשנת 2007 זכתה ולדהויס ב-3 מדליות, מדליית כסף במשחה ל-100 מטר חופשי ושתי מדליות ארד במשחה ל-50 מטר חופשי ובמשחה ל-4x100 מטר חופשי.

שיא עולם ראשון

בתחרות גביע העולם שנערכה בברלין, (בריכה של 25 מטר) בנובמבר 2007, קבעה ולדהויס את שיאה העולמי הראשון, במשחה ל-50 מטר חופשי בתוצאה של 23.58 שניות, שיפור במאית השנייה (23.59 שניות) לשיא העולמי בן ה-7 שנים וחצי, של תרסה אלסהמר משוודיה.
באליפות אירופה בשחייה שנערכה באיינדהובן, הולנד במרץ 2008 זכתה ולדהויס ב-3 מדליות זהב במשחה ל-50 מטר חופשי בשיא עולם חדש בתוצאה של 24.09 שניות, שיפור לשיא העולמי מאולימפיאדת סידני (2000) שניקבע על ידי בת ארצה אינגה דה ברוין (24.13 שניות), במשחה ל-100 מטר חופשי בתוצאה של 53.77 שניות ובמשחה ל-4x100 מטר חופשי בשיא עולם חדש נוסף בתוצאה של 3:33.62 דקות (שיא העולם הנוכחי). בנוסף, היא זכתה במדליית ארד במשחה ל-4x100 מטר מעורב בתוצאה של 4:04.41 דקות.
באליפות העולם בשחייה (בריכה של 25 מטר), שנערכה במנצ'סטר, אנגליה באפריל 2008 זכתה ולדהויס ב-4 מדליות זהב. במשחה ל-50 מטר חופשי בשיא עולם חדש תוצאה של 23.25 שניות, במשחה ל-100 מטר חופשי בתוצאה של 52.17 שניות, במשחה ל-4x100 מטר חופשי בשיא עולם חדש בתוצאה של 3:29.42 דקות ובמשחה ל-4x200 מטר חופשי בשיא עולם חדש בתוצאה של 7:38.90 דקות (שיא העולם הנוכחי).

מדליית זהב אולימפית

באולימפיאדת בייג'ינג (2008) זכתה ולדהויס במדליית זהב במשחה שליחות 4x100 חופשי בשיא אולימפי חדש בתוצאה של 3:33.76 דקות, לפני ארצות הברית (3:34.33 דקות) ואוסטרליה (3:35.05 דקות). בנוסף, היא סיימה במקום ה-5 במשחה ל-50 מטר חופשי בתוצאה של 24.26 שניות, המנצחת הייתה בריטה שטפן מגרמניה (24.06 שניות) ובמקום ה-6 במשחה ל-100 מטר חופשי בתוצאה של 54.21 שניות, שוב המנצחת הייתה שטפן (53.12 שניות).
בתחרות שחייה (בריכה של 25 מטר) שנערכה באמסטרדם, הולנד בדצמבר 2008 במשחה ל-4x100 מטר חופשי קבעה הרביעייה הולנדית שיא עולם חדש, שיפור לשיא שלהן מאפריל אותה שנה, בתוצאה של 3:28.22 דקות (שיא העולם הנוכחי). 
בתחרות גביע אמסטרדם בשחייה שנערכה ב-19 באפריל 2009, קבעה ולדהויס שני שיאי עולם חדשים באותו היום, במשחה ל-50 מטר פרפר בתוצאה של 25.33 שניות (שיא העולם הנוכחי) ובמשחה ל-50 מטר חופשי בתוצאה של 23.96 שניות (שיא העולם הנוכחי). יומיים לפני כן, קבעה ולדהויס את הזמן השני בהיסטוריה במשחה ל-100 מטר פרפר בתוצאה של 56.69 שניות (8 מאיות השנייה איטי משיא העולם).

מדליית זהב עולמית

באליפות העולם בשחייה שנערכה ברומא, איטליה בשנת 2009 זכתה ולדהויס בשתי מדליות. מדליית זהב במשחה שליחות 4x100 מטר חופשי בשיא עולם חדש בתוצאה של 3:31.72 דקות (שיא העולם הנוכחי 2012), לפני גרמניה (3:31.83 דקות) ואוסטרליה (3:33.01 דקות) ומדליית ארד במשחה ל-50 מטר חופשי יחד עם קייט קמפבל מאוסטרליה בתוצאה של 23.99 שניות, אחרי המנצחות שטפן שקבעה שיא עולם חדש (23.73 שניות) ואלסהמר (23.88 שניות). בנוסף, היא סיימה במקום ה-5 במשחה ל-50 מטר פרפר בתוצאה של 25.63 שניות, המנצחת במשחה זה הייתה מריק גרר מאוסטרליה (25.48 שניות). ובמקום ה-8 במשחה ל-100 מטר פרפר בתוצאה של 57.79 שניות, המנצחת במשחה זה הייתה שרה שסטרם משוודיה שקבעה שיא עולם חדש (56.06 שניות).
באליפות העולם בשחייה שנערכה בשנגחאי, סין בשנת 2011 זכתה ולדהויס בשתי מדליות, זהב וארד. מדליית זהב במשחה שליחות 4x100 מטר חופשי ביחד עם אינגה דקר, ראנומי קרומווידיויו ופמקה המסקרק בתוצאה של 3:33.96 דקות, לפני ארצות הברית (3:34.47 דקות) וגרמניה (3:36.05 דקות) ומדליית ארד במשחה ל-50 מטר חופשי בתוצאה של 24.49 שניות, אחרי אלסהמר (24.14 שניות) וקרומווידיויו (24.27 שניות).
באולימפיאדת לונדון (2012) זכתה ולדהויס בשתי מדליות, כסף וארד. מדליית כסף במשחה שליחות 4x100 מטר חופשי ביחד עם אינגה דקר, פמקה המסקרק וראנומי קרומווידיויו בתוצאה של 3:33.79 דקות, אחרי אוסטרליה שקבעה שיא אולימפי חדש של 3:33.15 דקות ולפני ארצות הברית שקבעה שיא אמריקאי חדש של 3:34.24 דקות ומדליית ארד במשחה ל-50 מטר חופשי בתוצאה של 24.39 שניות, אחרי בת ארצה קרומווידיויו שקבעה שיא אולימפי חדש של 24.05 שניות ואלכסנדרה גרסימניה מבלארוס (24.28 שניות).